Babelscape/SREDFM huggingface dataset:
Νίρεγκχαζα Σπάρτακους

Η Νίρεγκχαζα Σπάρτακους είναι μια ποδοσφαιρική ομάδα από την πόλη Νίρεγκχαζα στην Ουγγαρία. Ιδρύθηκε το 1959. Συμμετείχε ορισμένες περιόδους στο Πρωτάθλημα ποδοσφαίρου Ουγγαρίας. Συνήθως αγωνίζεται στη δεύτερη κατηγορία. Έδρα της ομάδας είναι το Városi Stadion.
Κέτσκεμετι ΤΕ

Η Κέτσκεμετι ΤΕ είναι ένας αθλητικός σύλλογος, πιο γνωστός για το διάσημο ποδοσφαιρικό του τμήμα. Βάση του συλλόγου είναι η πόλη
Κέτσκεμετ στην Ουγγαρία. Ιδρύθηκε το 1911. Η ποδοσφαιρική ομάδα αγωνίζεται στο Πρωτάθλημα ποδοσφαίρου Ουγγαρίας, την ανώτατη κατηγορία της χώρας. Μεγαλύτερη επιτυχία της ομάδας είναι η κατάκτηση του κυπέλλου την περίοδο 2010-11 και η συμμετοχή του στο ΟΥΕΦΑ Γιουρόπα Λιγκ 2011–12. Χρώματα της ομάδας είναι το μωβ και το κόκκινο.
Ιωάννης Παρλιάρης

Ο Ιωάννης Παρλιάρης (1883 - 1931) ήταν Έλληνας Μακεδονομάχος οπλαρχηγός από το Λούκοβο (νυν Ταξιάρχης) Χαλκιδικής.
Εθνική Ουγγαρίας U21 (ποδόσφαιρο ανδρών)

Η Εθνική Ουγγαρίας U21 (ποδόσφαιρο ανδρών) είναι η εθνική ομάδα ποδοσφαίρου κάτω των 21 ετών της Ουγγαρίας. Ελέγχεται από την Ουγγρική Ποδοσφαιρική Ομοσπονδία. Η ομάδα ιδρύθηκε το 1976, ακολουθούμενη τη δημιουργία διοργανώσεων νέων της UEFA. Συμμετέχει στα προκριματικά του Ευρωπαϊκού πρωταθλήματος U21. Δεν κατάφερε να συμμετάσχει στην τελική φάση του τουρνουά. Στην ομάδα μπορούν να συμμετέχουν ποδοσφαιριστές έως 23 ετών, εφόσον ήταν μέχρι 21 ετών κατά την έναρξη του διετές ευρωπαϊκού πρωταθλήματος.
ΜΟΛ Φέχερβαρ ΦΚ

Η ΜΟΛ Φέχερβαρ ΦΚ (ουγγρικά: "MOL Fehérvár FC") γνωστή ως "Βιντεότον" ή "ΜΟΛ Βίντι", είναι ουγγρική επαγγελματική ποδοσφαιρική ομάδα από το Σέκεσφεχερβαρ, η οποία αγωνίζεται στο Πρωτάθλημα Ουγγαρίας. Χρώματα της ομάδας είναι το μπλε και το κόκκινο Έχει κερδίσει τρία πρωταθλήματα και δύο κύπελλα,τρία Λιγκ Καπ και δύο Σούπερ Καπ. Στην Ευρώπη, είναι γνωστή για τη συμμετοχή της στον τελικό του Κυπέλλου ΟΥΕΦΑ 1985. Έδρα της ομάδας είναι το Σόστοϊ Στάντιον.

Ιδρύθηκε το 1941 ως «Σέκεσφεχερβαρι Βάταστολενιαγκιαρ» και το 1950 πήρε την ονομασία «Βάταστολενιαγκιαρ Βάσας». Μετονομάστηκε σε «Βιντεότον» το 1968. Η πιο πετυχημένη περίοδος της ομάδας είναι στα μέσα της δεκαετίας του 1980, όταν έφτασε στον τελικό του Κυπέλλου ΟΥΕΦΑ το 1985. Αντιμετώπισε τη Ρεάλ Μαδρίτης χάνοντας 0-3 στην έδρα της στο πρώτο ματς αλλά πέτυχε μια ιστορική νίκη 0-1 μέσα στο Μπερναμπέου. Το πρώτο πρωτάθλημα Ουγγαρίας το κέρδισε το 2011. Το 2018 η ομάδα μετονομάστηκε σε «ΜΟΛ Βίντι»
Μπελάιτ

Το Μπελάιτ είναι ένας από τους 4 δήμους του Μπρουνέι. Βρίσκεται νοτιοδυτικά της χώρας και συνορεύει στα ανατολικά με το Τουτόνγκ, στα δυτικά και νότια με την επαρχία Σεραγουάκ της Μαλαισίας και στα βόρεια βρέχεται από τον Ινδικό Ωκεανό. Πρωτεύουσά του είναι το Κουάλα Μπελάιτ. Είναι ο μεγαλύτερος σε έκταση δήμος του Μπρουνέι.
Μπρουνέι-Μουάρα

Το Μπρουνέι-Μουάρα είναι ένας από τους 4 δήμους του Μπρουνέι. Βρίσκεται βορειοανατολικά της χώρας και συνορεύει στα δυτικά με το Τουτόνγκ, στα νότια με την επαρχία Σεραγουάκ της Μαλαισίας και στα βόρεια και ανατολικά βρέχεται από τον Ινδικό Ωκεανό. Πρωτεύουσά του είναι το Μπαντάρ Σερί Μπεγκαβάν, πρωτεύουσα όλης της χώρας. Είναι ο μικρότερος σε έκταση δήμος του Μπρουνέι.
Τεμπουρόνγκ

Το Τεμπουρόνγκ είναι ένας από τους 4 δήμους του Μπρουνέι. Βρίσκεται βορειοανατολικά της χώρας. Είναι ο ανατολικότερος δήμος της. Συνορεύει στα νότια, ανατολικά και δυτικά με την επαρχία Σεραγουάκ της Μαλαισίας και στα βόρεια βρέχεται από τον Ινδικό Ωκεανό. Πρωτεύουσά του είναι το Μπανγκάρ.
Υπερκύβος

Στη γεωμετρία, ο υπερκύβος "ν"-διαστάσεων είναι ανάλογος ενός τετραγώνου (για "ν" = 2) ή κύβου (για "ν" = 3), κτλ., και είναι επίσης ένα ορθότοπο. Πρόκειται για ένα συμπαγές πολύτοπο ο σκελετός του οποίου αποτελείται από ιδίου μήκους παράλληλα ή κάθετα μεταξύ τους ευθύγραμμα τμήματα τα οποία εδράζουν σε όλες τις διαστάσεις του χώρου που ανήκει. Η μεγαλύτερη διαγώνιος που εγγράφεται εντός ενός υπερκύβου "ν"-διαστάσεων είναι ίση με την τετραγωνική ρίζα του "ν".

Ένας "ν"-διαστάσεων υπερκύβος καλείται επίσης "ν-κύβος". Ο όρος «πολύτοπο μέτρο» που χρησιμοποιείται επίσης, κυρίως στην εργασία του "H.S.M. Coxeter" και αρχικά από τον "Elte", το 1912, έχει πλέον αντικατασταθεί.

Ο Υπερκύβος μονάδας είναι ένα υπερκύβος του οποίου η πλευρά έχει μήκος μία μονάδα. Συχνά ο υπερκύβος, οι κορυφές του οποίου (ή γωνίες) είναι "2ν" στο "Rν" με συντεταγμένες ίσες με 0 ή 1, λέγεται Μονάδα υπερκύβου.
Τουτόνγκ

Το Τουτόνγκ είναι ένας από τους 4 δήμους του Μπρουνέι. Βρίσκεται κεντρικά της χώρας. Συνορεύει στα νότια, νοτιοανατολικά και κεντροανατολικά με την επαρχία Σεραγουάκ της Μαλαισίας, στα δυτικά με το Μπελάιτ, στα βορειοανατολικά με το Μπρουνέι-Μουάρα και στα βόρεια βρέχεται από τον Ινδικό Ωκεανό. Πρωτεύουσά του είναι το Πεκάν Τουτόνγκ.
Ahnenerbe

Η Εταιρία Κληρονομιάς των Προπατόρων (στα γερμανικά: "Ahnenerbe") ήταν παρακλάδι της εταιρείας της Θούλης η οποία δημιουργήθηκε περί το 1935 και αρχικά καθοδηγούνταν από τον συνεργάτη του στρατηγού Κάρλ Χαουσχόφερ.

Η Ahnenerbe αναγνωρίστηκε επίσημα από τον Χάινριχ Χίμλερ και ανήκε διοικητικά στην Ές-Ές. Ο σκοπός της ήταν να ερευνήσει και να τεκμηριώσει τις ιδεολογικές θέσεις του Εθνικοσοσιαλισμού μέσα από επιστημονικά πορίσματα. Η Ahnenerbe με την στήριξη της Ές-Ές και του ίδιου του Αδόλφου Χίτλερ ανέπτυξε δραστηριότητα σε μεγάλη κλίμακα.
Φαμπρίσιο Ομπέρτο

Ο Φαμπρίσιο Ραούλ Χεσούς Ομπέρτο ή απλώς Φαμπρίσιο Ομπέρτο (Λας Βαρίγιας, 21 Μαρτίου 1975) είναι Αργεντίνος πρώην διεθνής καλαθοσφαιριστής. Έχει ύψος 208 εκ. και αγωνιζόταν τόσο στη θέση του Πάουερ φόρουορντ, όσο και στη θέση του Σέντερ. Αγωνίστηκε με επιτυχία σε Αργεντινή, Ελλάδα και Ισπανία, ενώ πέρασε έξι σεζόν στο ΝΒΑ, κατακτώντας τον τίτλο το 2007 με τους Σαν Αντόνιο Σπερς. Το 2019 εισήχθη στο Hall of Fame της Διεθνoύς Ομοσπονδίας Καλαθοσφαίρισης.

* Ο Ομπέρτο αποσύρεται από την ενεργό δράση
Τάιους Έντνι

Ο Τάιους Ντουέιν Έντνι, γνωστός πιο απλά και ως Τάιους Έντνι (γεννημένος στις 14 Φεβρουαρίου του 1973) είναι Αμερικανός πρώην διεθνής καλαθοσφαιριστής. Έχει ύψος 1,78 μ. και αγωνιζόταν στη θέση του πόιντ γκαρντ.
Φιλ Κάμπελ

Ο Φιλ Κάμπελ (αγγλ. "Philip Anthony Campbell") είναι Ουαλός κιθαρίστας, γνωστός ως πρώην μέλος του χέβι μέταλ συγκροτήματος Motörhead, ενώ έχει παίξει και στους Persian Risk.
Ρουμπέν Βολκοβίσκι

Ο Ρουμπέν Βολκοβίσκι (ισπανικά: "Rubén Wolkowyski", γεννημένος στις 30 Σεπτεμβρίου του 1973) είναι Αργεντινός πρώην διεθνής καλαθοσφαιριστής, ο οποίος αγωνιζόταν ως πάουερ φόργουορντ/σέντερ.
Ντράγκαν Τάρλατς

Ο Ντράγκαν Τάρλατς (γεννημένος στις 9 Μαΐου του 1973) είναι Σέρβος παλαίμαχος διεθνής καλαθοσφαιριστής. Έχει ύψος 211 εκ. και αγωνιζόταν στη θέση του σέντερ. Έχει αγωνιστεί τόσο σε πρωταθλήματα της Ευρώπης όσο και στο ΝΒΑ. Ο Ντράγκαν Τάρλατς έχει αποκτήσει την ελληνική υπηκοότητα με όνομα Τάκης Κωνσταντινίδης.
Τζανίρο Πάργκο

<br>
Ο Τζανίρο Πάργκο (Σικάγο, 22 Οκτωβρίου 1979) είναι Αμερικανός πρώην επαγγελματίας καλαθοσφαιριστής και νυν προπονητής. Έχει ύψος 1,85 μ. και αγωνιζόταν στη θέση του πόιντ γκαρντ. Είναι βοηθός προπονητή στους Πόρτλαντ Τρέιλ Μπλέιζερς του ΝΒΑ.
Χάποελ Ιρόνι Κιριάτ Σμόνα ΦΚ

Η Χάποελ Ιρόνι Κιριάτ Σμόνα ΦΚ είναι μια ισραηλινή ποδοσφαιρική ομάδα από την πόλη Κιριάτ Σμόνα. Η ομάδ αγωνίζεται στο Πρωτάθλημα ποδοσφαίρου Ισραήλ. Έδρα της ομάδας είναι το Ironi Stadium. Έχει κερδίσει ο πρώτο της πρωτάθλημα τη σεζόν 2011-12.
Απρίης της Αιγύπτου

Ο Απρίης της Αιγύπτου το όνομα του οποίου αναφέρεται από τον Ηρόδοτο (ΙΙ, 161) και τον Διόδωρο τον Σικελιώτη (Ι, 68) ήταν ο 4ος Φαραώ της 26ης δυναστείας της Αιγύπτου από το 589 π.Χ. ως το 570 π.Χ. γιος και διάδοχος του Ψαμμήτιχου Β'. Αναφέρεται ως Ουάφρης από τον Μανέθωνα σύμφωνα με τον οποίο βασίλευσε 19 χρόνια και ως Όφρα στη Βίβλο από τον Ιερεμία (44:30), κατά τον οποίο συνέχισε να ανακατεύεται όπως ο πατέρας του στις Παλαιστινιακές υποθέσεις. Οικοδόμησε πλήθος ναών σε όλη την Αίγυπτο αλλά απέτυχε στην εξωτερική του πολιτική με αποτέλεσμα τελικά την πτώση του. Το 588 π.Χ. έστειλε στρατό στα Ιεροσόλυμα προκειμένου να υποστηρίξει την άμυνα τους απέναντι στον Βαβυλώνιο βασιλιά Ναβουχοδονόσορα Β', η αποστολή απέτυχε μετά από 18μηνη πολιορκία ο Ναβουχοδονόσορας κατέλαβε και κατέστρεψε τα Ιεροσόλυμα. Αργότερα έστειλε στρατό στην Λιβύη προκειμένου να προστατέψει την χώρα από τις σκληρές επιθέσεις των Ελλήνων Δωριέων, ο στρατός του συνετρίβη ξανά από τους Έλληνες εισβολείς. Όταν ο στρατός επέστρεψε στην Αίγυπτο ξέσπασε εμφύλιος πόλεμος ανάμεσα στους Αιγύπτιους στρατιώτες και τους Έλληνες μισθοφόρους που θεωρήθηκαν υπεύθυνοι για την ήττα, ο Απρίης κατηγορήθηκε για εύνοια στους μισθοφόρους. Οι Αιγύπτιοι είχαν αρχηγό της εξέγερσης τον Άμασις που ανακηρύχθηκε Φαραώ το 570 π.Χ. ανατρέποντας τον Απρίη που κατέφυγε στην Βαβυλώνα. Ο Απρίης επέστρεψε το 567 π.Χ. προκειμένου να ανακαταλάβει τον θρόνο με την βοήθεια των Βαβυλωνίων αλλά ηττήθηκε και σκοτώθηκε στη μάχη.
Χάποελ Μπνι Λοντ ΦΚ

Η Χάποελ Μπνι Λοντ ΦΚ είναι μια ισραηλινή ποδοσφαιρική ομάδα από την πόλη Λοντ. Χρώμα της ομάδας είναι το κόκκινο. Αγωνίζεται στη Liga Leumit, τη δεύτερη κατηγορία ποδοσφαίρου στο Ισραήλ. Έδρα της ομάδας είναι το Lod Municipal Stadium. Η ομάδα ιδρύθηκε το 1980 από την ενοποίηση των Bnei Lod και Rakevet Lod. Την περίοδο 2003-04 κέρδισε τη 2003-04 Liga Bet. Την επόμενη σεζόν κέρδισε την Liga Alef και προβιβάστηκε στη Liga Artzit (τρίτη κατηγορία). Την περίοδο 2005-06 κέρδισε την άνοδο στη Liga Leumit.
Χάποελ Ιερουσαλήμ ΦΚ

Η Χάποελ Ιερουσαλήμ ΦΚ είναι μια ισραηλινή ποδοσφαιρική ομάδα. Αγωνίζεται στη Liga Leumit, τη δεύτερη κατηγορία της χώρας. Έδρα της ομάδας είναι το Teddy Stadium στην Ιερουσαλήμ. Η ομάδα ιδρύθηκε το 1926. Μεγαλύτερη επιτυχία της ομάδας είναι η συμμετοχή στον τελικό του Israel State Cup το 1973, τερματίζοντας παράλληλα στην τρίτη θέση της ανώτατης κατηγορία της χώρας. Τις επόμενες δεκαετίας η δημοτικότητας της ομάδας έπεσε λόγω της συμπολίτισσας Μπεϊτάρ Ιερουσαλήμ. Με λιγότερους υποστηριχτές, η ομάδα δεν μπόρεσε να παραμείνει στην ανώτατα κατηγορία και υποβαθμίστηκε.
Χάκοα Αμιντάρ Ραμάτ Γκαν ΦΚ

Η Χάκοα Αμιντάρ Ραμάτ Γκαν ΦΚ είναι μια ισραηλινή ποδοσφαιρική ομάδα από την πόλη Ραμάτ Γκαν. Η ομάδα αγωνίζεται στη Liga Leumit, τη δεύτερη κατηγορία της χώρας. Έδρα της ομάδας είναι το Στάδιο Βιντερ. Ιδρύθηκε το 1959 από την ενοποίηση των Hakoah Tel Aviv F.C. και Maccabi Ramat Gan F.C. Το 1962 προήχθηκε στην Liga Leumit την τότε ανώτατη κατηγορία. Την περίοδο 1964-65 κατέκτησε το πρώτο της πρωτάθλημα, κερδίζοντας τη Χάποελ Πετάχ Τίκβα στη διαφορά τερμάτων. Το 1969 κέρδισε το πρώτο της State Cup κερδίζοντας τη Maccabi Sha'arayim 1-0 στον τελικό.
Μπεϊτάρ Ιερουσαλήμ

Η Μπεϊτάρ Ιερουσαλήμ (εβραϊκά: מועדון כדורגל בית"ר ירושלים) είναι μια ισραηλινή ποδοσφαιρική ομάδα από την Ιερουσαλήμ, η οποία αγωνίζεται στο Πρωτάθλημα ποδοσφαίρου Ισραήλ. Έδρα της ομάδας είναι το Στάδιο Τέντι. Χρώματα της ομάδας είναι το μαύρο και το κίτρινο. Έχει κατακτήσει 6 πρωταθλήματα Ισραήλ ενώ ήταν και 6 φορές στη δεύτερη θέση. Επιπρόσθετα έχει κατακτήσει 7 κύπελλα Ισραήλ, ενώ ήταν άλλες 3 φορές φιναλίστ το κυπέλλου.
Ιρακλί Γκαριμπασβίλι

Ο Ιρακλί Γκαριμπασβίλι (γεωργιανά: ირაკლი ღარიბაშვილი, το όνομά του στα Ελληνικά συναντάται και με τη μορφή Ηρακλή Γκαριμπασβίλι, 28 Ιουνίου 1982-) είναι Γεωργιανός πολιτικός και πρώην διευθυντικό στέλεχος επιχειρήσεων, Πρωθυπουργός της Γεωργίας από τον Νοέμβριο του 2013 ως την παραίτησή του, στις 23 Δεκεμβρίου 2015.

Ο Γκαριμπασβίλι σπούδασε στο Κρατικό Πανεπιστήμιο της Τιφλίδας. Απέκτησε πτυχίο στις Διεθνείς Σχέσεις το 2004, ενώ παράλληλα παρακολούθησε μαθήματα στην Σορβόνη (Paris-1). Απέκτησε το δίπλωμα master πάνω στις Διεθνείς Σχέσεις το 2005, από το Κρατικό Πανεπιστήμιο Τιφλίδας. Από το 2004 εργάστηκε στο πλευρό του πολυ-εκατομμυριούχου Μπίτζινα Ιβανισβίλι, ως Γενικός Διευθυντής του φιλανθρωπικού ιδρύματος του τελευταίου, Cartu, από το 2005, ως μέλος του Εποπτικού Συμβουλίου της Τράπεζας Ivanishvili's Cartu Bank, από το 2007, και ως διευθυντής της Georgian Dream Ltd., την οποία ίδρυσε ο γιος του Ιβανισβίλι, Μπέρα, από το 2009.

Όταν ο Ιβανσβίλι δημιούργησε τον πολιτικό σχηματισμό «Γεωργιανό Όνειρο - Δημοκρατική Γεωργία» (ქართული ოცნება – დემოკრატიული საქართველო, K’art’uli ots’neba – demokratiuli Sak’art’velo), ο Γκαριμπασβίλι αποφάσισε να συμμετέχει και αυτός στην εκλογική αναμέτρηση της 1ης Οκτωβρίου του 2012 μαζί του. Μετά τη νίκη του κόμματος, ο Γκαριμπασβίλι διορίστηκε Υπουργός Εσωτερικών της Γεωργίας στη νέα κυβέρνηση, στις 25 Οκτωβρίου 2012.

Ο Ιβανισβίλι, λίγο πριν τις Προεδρικές εκλογές του Οκτωβρίου του 2013, ανακοίνωσε πως σκόπευε να παραιτηθεί από τη θέση του Πρωθυπουργού, τον ερχόμενο Νοέμβριο του 2013, καθώς, όπως δήλωσε, επιθυμούσε να απαλλάξει τη χώρα από το «κόμπλεξ του Μεσσία», δηλαδή την τάση να εξαρτάται από ισχυρούς ηγέτες. Στις 2 Νοεμβρίου του 2013, ο Ιβανισβίλι όρισε διάδοχό του τον Γκαριμπασβίλι, απόφαση που εγκρίθηκε από την πλειοψηφία της Βουλής στην διαδικασία για την ψήφο εμπιστοσύνης της νέας κυβέρνησης, στις 20 Νοεμβρίου. Ο Γκαριμπασβίλι ανέλαβε ταυτόχρονα και την θέση του προέδρου του κόμματος, στις 24 Νοεμβρίου.

Παραιτήθηκε από πρωθυπουργός στις 23 Δεκεμβρίου 2015.
Ουνστ

Το Ουνστ ή Ανστ, (αγγλικά "Unst") είναι νησί του Ηνωμένου Βασιλείου και συγκεκριμένα το τρίτο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ και το Γελλ. Έχει έκταση 121 τ.χλμ. και 632 κατοίκους (2011). Είναι το βορειότερο νησί των Βρετανικών Νήσων και είναι κυρίως πεδινό με απόκρημνες ακτές. Ο κύριος οικισμός είναι το Μπάλτασαουντ, πρώην δεύτερο μεγαλύτερο λιμάνι αλιείας ρέγγας μετά το Λέργουικ και τώρα κέντρο ζυθοποιίας και κέντρο αναψυχής. Άλλοι οικισμοί του νησιού είναι το "Uyeasound", στο οποίο βρίσκεται το Greenwell's Booth μία χανσεατική αποθήκη και το Muness Castle ένα κάστρο που χτίστηκε το 1598, και το "Haroldswick", ο βορειότερος οικισμός των Βρετανικών Νήσων και κέντρο πολιτιστικής κληρονομιάς.
Γκιέντο Βαν Ντερ Γκάρντε

Ο Γκιέντο Βαν Ντερ Γκάρντε(γεν. στις 25 Απριλίου του 1985 στο Ρένεν της Ολλανδίας) είναι Ολλανδός οδηγός της Φόρμουλα 1, ο οποίος τρέχει με την Κέιτερχαμ Φόρμουλα 1, στην οποία το 2012, εργαζόταν ως δοκιμαστής και αναπληρωματικός οδηγός.
Μαυροβουτηχτάρι

Το Μαυροβουτηχτάρι είναι υδρόβιο πτηνό της οικογενείας των Πυγοποδιδών, που απαντά και στον ελλαδικό χώρο. Η επιστημονική ονομασία του είδους είναι "Podiceps nigricollis" και περιλαμβάνει 3 υποείδη.

Στην Ελλάδα απαντά το υποείδος "Podiceps nigricollis nigricollis" (C. L. Brehm, 1831).
Κρις Πόλαντ

Ο Κρις Πόλαντ (αγγλ. "Christopher Poland") είναι Αμερικανός κιθαρίστας, γνωστός για τη συμμετοχή του στο χέβι μέταλ συγκρότημα των Megadeth.
Εθνική Ουγγαρίας U17 (ποδόσφαιρο ανδρών)

Η Εθνική Ουγγαρίας U17 (ποδόσφαιρο ανδρών) είναι η εθνική ομάδα ποδοσφαίρου κάτω των 17 ετών της Ουγγαρίας. Ελέγχεται από την Ουγγρική Ποδοσφαιρική Ομοσπονδία. Συμμετέχει στα προκριματικά του Ευρωπαϊκού πρωταθλήματος U17. Συμμετείχε αρκετές φορές στην τελική φάση της διοργάνωσης, με καλύτερη πορεία στα ημιτελικά. Συμμετείχε ακόμη στο Παγκόσμιο Κύπελλο ποδοσφαίρου κάτω των 17 ετών το 1985.
Μουσείο Φωτογραφίας Θεσσαλονίκης

Το Μουσείο Φωτογραφίας Θεσσαλονίκης βρίσκεται στην πόλη της Θεσσαλονίκης. Από την ίδρυσή του το 1997, έως την σημερινή του μορφή σε διαμορφωμένο μουσειακό χώρο εντός του λιμανιού της Θεσσαλονίκης, αποτελεί σημείο αναφοράς του πολιτισμού και της ιστορίας της πόλης. Από το 2006 έως το 2014, όλες τις δράσεις του μουσείου έχουν επισκεφτεί πάνω από 1.000.000 άτομα ενώ έχουν διοργανωθεί πάνω από 360 εκθέσεις σε 26 πόλεις της Ελλάδας και του εξωτερικού.
Φέτλαρ

Το Φέτλαρ, (αγγλικά "Fetlar") είναι νησί του Ηνωμένου Βασιλείου και συγκεκριμένα το τέταρτο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ, το Γελλ και το Ουνστ. Έχει έκταση 41 τ.χλμ. και 61 κατοίκους (2011).

Ένα από τα περίεργα χαρακτηριστικά του Φέτλαρ είναι ένα τεράστιο τείχος που διασχίζει το νησί γνωστό ως Funzie Girt ή Finnigirt Dyke. Υπάρχει η πεποίθηση ότι χτίστηκε κατά την Μεσολιθική περίοδο και είχε τόσο έντονη επίδραση, ώστε οι αρχαίοι Νορβηγοί μιλούσαν για τα δύο τμήματα του νησιού σαν να ήταν δύο ξεχωριστά νησιά.
Ένα άλλο αξιοθέατο του νησιού είναι το Brough Lodge, ένα αρχοντικό γοτθικού ρυθμού, που χτίστηκε από τον Arthur Nicolson γύρω στο 1820, και το οποίο βρίσκεται στο στάδιο της αποκατάστασης από το Brough Lodge Trust.
Επίσης στο νησί διοργανώνονται κάθε χρόνο τοπικές επιδείξεις ικανοτήτων των τσοπανόσκυλων, συνήθως τον Ιούλιο.
Μπρέσεϊ

Το Μπρέσεϊ, (αγγλικά "Bressay") είναι νησί του Ηνωμένου Βασιλείου και συγκεκριμένα το πέμπτο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ, το Γελλ, το Ουνστ και το Φέτλαρ. Έχει έκταση 28 τ.χλμ. και 368 κατοίκους (2011).

Το Μπρέσεϊ βρίσκεται ανατολικά του Μέινλαντ, και ειδικότερα ακριβώς απέναντι από την πρωτεύουσα των Σέτλαντ, το Λέργουικ και δυτικά του μικρού νησιού, Νος. Ο πληθυσμός του νησιού είναι συγκεντρωμένος στο μέσο της δυτικής ακτής, στους οικισμούς Glebe, Fullaburn και Maryfield, ο οποίος είναι ο κύριος οικισμός. Στο νησί υπάρχουν πολλές θαλάσσιες σπηλιές και έντεκα λίμνες. Επίσης στο νησί γίνονται εκτεταμένες εξορύξεις κόκκινου ψαμμίτη, κυρίως για οικοδομικό υλικό, το οποίο χρησιμοποιείται σε όλο το αρχιπέλαγος των Σέτλαντ και κυρίως στο Λέργουικ.
Κοινότητα της Μαδρίτης

Η [[Real Casa de Correos]] στην πλατεία [[Πουέρτα ντελ Σολ]] της [[Μαδρίτη]]ς, είναι η έδρα της [[Προεδρία της Κοινότητας της Μαδρίτης|Προεδρίας της Κοινότητας της Μαδρίτης]].
Η Κοινότητα της Μαδρίτης (ισπανικά: "Comunidad de Madrid") είναι μια από τις δεκαεπτά αυτόνομες κοινότητες (περιφέρειες) της Ισπανίας. Βρίσκεται στο κέντρο της χώρας, στην Ιβηρική Χερσόνησο και συγκεκριμένα στο κεντρικό οροπέδιο της Καστίλης (Meseta Central). Γειτνιάζει μαζί με την επαρχία της Μαδρίτης και αυτό την καθιστά κοινότητα με μόνο μία επαρχία. Πρωτεύουσά της είναι η πόλη της Μαδρίτης, η οποία είναι επίσης η εθνική πρωτεύουσα της Ισπανίας. Οριοθετείται στα νότια και ανατολικά από την Καστίλλη-Λα Μάντσα και προς τα βόρεια και δυτικά από την Καστίλλη και Λεόν. Έχει πληθυσμό 6.369.167 (2011), ο οποίος συγκεντρώνεται κυρίως στην μητροπολιτική περιοχή της.
Νίκη Ξάνθου

Η Νίκη Ξάνθου είναι Ελληνίδα πρώην αθλήτρια στο άλμα εις μήκος.
Γουέλσεϊ

Το Γουέλσεϊ, (αγγλικά "Whalsay" δηλαδή "νησί Φάλαινα" στην Αρχαία σκανδιναβική γλώσσα) είναι νησί του Ηνωμένου Βασιλείου και συγκεκριμένα το έκτο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ, το Γελλ, το Ουνστ, το Φέτλαρ και το Μπρέσεϊ. Έχει έκταση 19,7 τ.χλμ. και 1.061 κατοίκους (2011).

Το Γουέλσεϊ είναι επίσης γνωστό και ως "The Bonnie Isle" δηλαδή το όμορφο νησί, και είναι καλυμμένο από τύρφη. Βρίσκεται ανατολικά της νήσου Μέινλαντ και ο κύριος οικισμός και βασικό λιμάνι είναι το Σίμπιστερ. Άλλοι βασικοί οικισμοί του νησιού είναι το Clate, το Ίσμπιστερ, το Sandwick, το Saltness, το Huxter, το Challister, το Marrister, το North Park και το βορειότερο είναι το Skaw. Το νησί είναι εύφορο και αρκετά πυκνοκατοικημένο, με κύριες τοπικές ασχολίες τις καλλιέργειες μικρής έκτασης που λαμβάνουν τη δεύτερη θέση μετά την αλιεία.
Ψαμμήτιχος Β΄ της Αιγύπτου

thumb|250px|Σφίγγα του Φαραώ Ψαμμήτιχου Β'
thumb|250px|Ο ναός του Χιμπίς
thumb|250px|Η νικηφόρα στήλη του Ψαμμήτιχου Β' που αναφέρεται στην εκστρατεία του στους Χουσίτες

Ο Ψαμμήτιχος Β΄ της Αιγύπτου ήταν Φαραώ της Αιγύπτου από την 26η δυναστεία μεταξύ 595 π.Χ. και 589 π.Χ., γιος και διάδοχος του Φαραώ της Αιγύπτου Νεχώ Β'. Ο Ψαμμήτιχος Β' ήταν επικεφαλής εκστρατείας το 592 π.Χ. την τρίτη χρονιά της βασιλείας του μέχρι τον τέταρτο καταρράκτη του Νείλου όπου συνέτριψε το βασίλειο του Χούς όπως περιγράφει μια σύγχρονη στήλη στο Καρνάκ. Μια επιγραφή στα Ελληνικά στο κολοσσιαίο άγαλμα του Ραμσή Β' αναφέρει ότι έφτασε ως την Κερκίς στον 5ο καταρράκτη του Νείλου όπου βρισκόταν το βασίλειο του Χούς το οποίο ταυτίζεται με την σημερινή Αιθιοπία.
Η Τιμή και το Χρήμα

Η Τιμή και το Χρήμα είναι μία νουβέλα («διήγημα») του Κωνσταντίνου Θεοτόκη που πρωτοδημοσιεύτηκε σε συνέχειες στο περιοδικό "Νουμάς" το 1914.

Θεωρείται στην νεοελληνική πεζογραφία ως η πρώτη κοινωνική νουβέλα που ξεφεύγει από τις γνωστές ειδυλλιακές αναπαραστάσεις μιας ζωής ήρεμης, απαλλαγμένης από διλήμματα και κλυδωνισμούς. 

Η επαρχία του Θεοτόκη δεν ήταν τόπος ειδυλλιακός. Ήταν μια κλειστή και καθυστερημένη κοινωνία, εγκλωβισμένη σε αδιέξοδα κοινωνικά σχήματα και παράλογες ηθικές προκαταλήψεις. Ασφυκτιούσε κάτω από το αίσθημα της ντροπής, γνώριζε καλά το συμφέρον και τη συναλλαγή, καταδυναστευόταν από το θεσμό της προίκας, το λαθρεμπόριο και το ρουσφέτι.

Τα πρόσωπα του έργου — η σιόρα Τρινκούλαινα, ο Ανδρέας, ο θείος του — δεν είναι οι γνωστοί καλοσυνάτοι χωρικοί, οι απαλλαγμένοι από τα πάθη, με τις σκληρές ρυτίδες στα πρόσωπα και τους χοντρούς ρόζους στα δάχτυλα. Παγιδευμένοι μέσα στα αδιέξοδα που τους επιβάλλει η τάξη τους και η ηθική της μικρής κοινωνίας τους, φέρονται σκληρά, υπολογιστικά, κοιτάζουν το συμφέρον τους, υποκύπτουν στους όρους της ανάγκης και συμβιβάζονται. Συγχρόνως, όμως, είναι και πρόσωπα δραματικά. Αντιμετωπίζουν διλήμματα, αμφισβητούν τις παραδεδομένες αξίες και βρίσκουν κάποιες στιγμές τη δύναμη να κάνουν υπερβάσεις. Στο τέλος της νουβέλας, η Ρήνη θα αρνηθεί το γάμο με τον Ανδρέα και θα αποφασίσει να μεγαλώσει μόνη της το παιδί της.

Παρουσιάζοντας τους χαρακτήρες του εξαρτημένους από τους όρους της κοινωνικής και οικονομικής ζωής και προβάλλοντας το στοιχείο της σύγκρουσης, ο Θεοτόκης εισάγει στην νεοελληνική πεζογραφία μια άγνωστη μέχρι τότε διάσταση: την πολιτικοποιημένη γραφή που αρνείται να ωραιοποιήσει την πραγματικότητα, καταγράφει τα κακώς κείμενα, διαμαρτύρεται και καταγγέλλει.
MathWorld

Το MathWorld (online) είναι μια εργασία με αναφορά στα μαθηματικά, που δημιουργήθηκε και γράφτηκε σε μεγάλο βαθμό από τον Eric W. Weisstein. Είναι υπό την αιγίδα και την άδεια της εταιρείας "Wolfram Research, Inc" (WRI) και χρηματοδοτείται εν μέρει από το "Εθνικό Ίδρυμα Επιστημών" και την "Εθνική Επιστημονική Ψηφιακή Βιβλιοθήκη" των Ηνωμένων Πολιτειών, με επιχορήγηση για το Πανεπιστήμιο του Ιλλινόις στο "Urbana-Champaign".
Ντράμεν

thumb|250px|Το Ντράμεν
Το Ντράμεν (νορβηγικά: "Drammen") είναι πόλη και δήμος της περιφέρειας Βίκεν της Νορβηγίας. Το λιμάνι και η πόλη του Ντράμεν βρίσκεται σε κεντρική θέση του ανατολικού και πιο πυκνοκατοικημένου τμήματος της Νορβηγίας. Ο δήμος του Ντράμεν περιλαμβάνει επίσης μικρότερες πόλεις και χωριά όπως τα Κόνερουντ, Σβέλβικ, Μιένταλεν και Σκόγκερ.
Μακλ Ρόου

thumb|250px|right|Η γέφυρα που ενώνει το Μακλ Ρόου με το Μέινλαντ.

Το Μακλ Ρόου (αγγλικά "Muckle Roe") είναι νησί του Ηνωμένου Βασιλείου και συγκεκριμένα το έβδομο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ και το Γουέλσεϊ. Έχει έκταση 17,7 τ.χλμ. και 130 κατοίκους (2011). Από το 1905 το νησί συνδέεται μέσω γέφυρας, στο Στενό Roe, με το Μέινλαντ. Η κατασκευή της γέφυρας είχε σαν αποτέλεσμα την αντιστροφή της μείωσης του πληθυσμού. Η γέφυρα αντικαταστάθηκε με καινούρια το 1999.
Μπαστόν

Η Μπαστόν (Bastogne, Ολλανδικά: Bastenaken, Γερμανικά: Bastenach, Λουξεμβουργιανά: Baaschtnech) είναι πόλη στο Βέλγιο, στην περιοχή της Βαλλωνίας. 

Είναι γνωστή για τη Μάχη της Μπαστόν τον Δεκέμβριο του 1944.
The Song Remains the Same

The Song Remains the Same είναι ο τίτλος του διπλού, ζωντανά ηχογραφημένου άλμπουμ και βίντεο του χαρντ ροκ συγκροτήματος Led Zeppelin, το οποίο ηχογραφήθηκε το 1973 στο "Madison Square Garden" της Νέας Υόρκης και κυκλοφόρησε τον Οκτώβριο του 1976 μέσω της δισκογραφικής εταιρείας "Swan Song". Η μίξη του ήχου έγινε στα "Electric Lady Studios" της Νέας Υόρκης και τα "Trident Studios" του Λονδίνου.
Οι διαφορές μεταξύ της βίντεο έκδοσης και του δίσκου ήταν ότι το άλμπουμ περιείχε το τραγούδι ""Celebration Day", ενώ το βίντεο περιελάμβανε τα "Black Dog", "Since I've Been Loving You", "Bron-Yr-Aur", "Over the Hills and Far Away" και "Autumn Lake".
Ο δίσκος σκαρφάλωσε στην κορυφή των βρετανικών τσαρτ, όντας ο έβδομος συνεχόμενος από το "Led Zeppelin II"" μέχρι τότε που έφθανε σε αυτή τη θέση. Επίσης, ανέβηκε στη δεύτερη θέση του Billboard στις Ηνωμένες Πολιτείες και έχει βραεβυθεί ως τετραπλά πλατινένιος.
Στις 20 Νοεμβρίου 2007, επανεκδόθηκε σε μορφή διπλού CD με όλα τα κομμάτια του βίντεο να συμπεριλαμβάνονται στο άλμπουμ.
Κ.Κ. Ντάουνινγκ

Ο Κ.Κ. Ντάουνινγκ (αγγλ. "Kenneth "K. K." Downing, Jr.") είναι Άγγλος κιθαρίστας, γνωστός ως πρώην μέλος του χέβι μέταλ συγκροτήματος Judas Priest.
Red Bull Racing

Ο [[Σεμπάστιαν Φέτελ]] το 2011 στο ιταλικό γκραν πρι της Μόντσα.
H Red Bull Racing είναι αυστριακή ομάδα της Φόρμουλα 1, με έδρα το Μίλτον Κινζ της Μεγάλης Βρετανίας. Είναι μία από τις δύο ομάδες F1 (μαζί με τη Άλφα Τάουρι) που ανήκουν στην εταιρεία αναψυκτικών Red Bull GmbH. Η ομάδα κέρδισε τέσσερις διαδοχικούς τίτλους πρωταθλήματος Κατασκευαστών τα έτη 2010, 2011, 2012, και 2013, να γίνει η πρώτη αυστριακή ομάδα που κατάφερε να κερδίσει τον τίτλο.

Η ομάδα παρήγαγε επίσης ο τέσσερις φορές παγκόσμιος πρωταθλητής του 2010, 2011, 2012, και 2013, Σεμπάστιαν Φέτελ. Η ομάδα χρησιμοποιούσε τους κινητήρες της Renault από το 2007, με συμβόλαιο μέχρι το 2018. Έπειτα από δύο περιόδους αρνητικών αποτελεσμάτων, η Red Bull Racing ανακοίνωσε πως η ομάδα θα χρησιμοποιεί απο το 2019 κινητήρες Honda
Ουέστ Μπούρα

Το Ουέστ Μπούρα ή Δυτική Μπούρα, (αγγλικά "West Burra") είναι νησί του Ηνωμένου Βασιλείου και συγκεκριμένα το ένδεκατο μεγαλύτερο νησί του νησιωτικού συμπλέγματος των νησιών Σέτλαντ, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ, το Γουέλσεϊ, το Μακλ Ρόου, το Φούλα, το Παπά Στάουερ και το Φερ. Έχει έκταση 7,4 τ.χλμ. και 776 κατοίκους (2011).
Γιώργος Παναγή

Ο Γιώργος Παναγή είναι Κύπριος ποδοσφαιριστής ο οποίος αγωνίζεται στη Νέα Σαλαμίνα Αμμοχώστου στην Α΄ κατηγορία ποδοσφαίρου ανδρών Κύπρου.

Ξεκίνησε από τις ακαδημίες της Νέας Σαλαμίνας. Το 2002 υπέγραψε επαγγελματικό συμβόλαιο. Το 2007 μεταγράφεται στην Ανόρθωση με την οποία κατακτά 1 πρωτάθλημα. Το 2009 πηγαίνει στην Ομόνοια με την οποία κατακτά ένα πρωτάθλημα, ένα κύπελλο Κύπρου και μια ασπίδα. Το 2011 αγωνίζεται με την Αλκή προτούν δοθεί δανεικός το 2012 στην Αναγέννηση Δερύνειας. Το 2013 μετακινείται στον Ερμή Αραδίππου και το καλοκαίρι του ίδιου έτους επιστρέφει στη Νέα Σαλαμίνα.

Με την Ανόρθωση συμμετείχε στους ομίλους του ΟΥΕΦΑ Τσάμπιονς Λιγκ. Είναι ο πρώτος Κύπριος ποδοσφαιριστής που σκόραρε για κυπριακή ομάδα στη φάση των ομίλων της διοργάνωσης, στο ισόπαλο παιχνίδι με αντίπαλο την Ίντερ.

Από το 2007 είναι διεθνής με την Εθνική Κύπρου. 

Την περίοδο 2012-2013 βραβεύτηκε ως ο καλύτερος μέσος της Β΄ κατηγορίας, από τον Παγκύπριο Σύνδεσμο Ποδοσφαιριστών.
Ιστ Μπούρα

Το Ιστ Μπούρα ή Ανατολική Μπούρα, (αγγλικά "East Burra") είναι νησί του Ηνωμένου Βασιλείου και συγκεκριμένα το δωδέκατο μεγαλύτερο νησί του νησιωτικού συμπλέγματος των νησιών Σέτλαντ, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ, το Γουέλσεϊ, το Μακλ Ρόου, το Φούλα, το Παπά Στάουερ, το Φερ και το Ουέστ Μπούρα. Έχει έκταση 5,2 τ.χλμ. και 76 κατοίκους (2011).

Το Ιστ Μπούρα έχει πολύ μικρότερο πληθυσμό από το Ουέστ Μπούρα και γι'αυτό δεν υπάρχει σε αυτό οργανωμένο χωριό αλλά υπάρχουν μερικοί μικροί οικισμοί και μερικές μεμονωμένες κατοικίες. Το νησί είναι γνωστό για τα λείψανα που έχουν βρεθεί από την Νεολιθική εποχή, καθώς και για τις θαλάσσιες σπηλιές του. Το Ιστ Μπούρα συνδέεται με το κεντρικό νησί, Μέινλαντ των Σέτλαντ, με μια σειρά από γέφυρες μέσω του Ουέστ Μπούρα και του μικρού νησιού Τρόντρα.
Ντένις Στράτον

Ο Ντένις Στράτον (αγγλ. "Dennis Stratton") είναι Άγγλος κιθαρίστας, γνωστός ως μέλος του χέβι μέταλ συγκροτήματος Iron Maiden, όπου έπαιξε στον πρώτο τους δίσκο.
Κλάδεος

Ο Κλάδεος ή Κλαδέος είναι ποταμός της Ηλείας γνωστός από την αρχαιότητα, ένας από τους παραποτάμους του Αλφειού. Από τους αρχαίους Έλληνες είχε προσωποποιηθεί και απεικονιζόταν σε αγάλματα όπως στο ανατολικό αέτωμα του Ναού του Δία στην Ολυμπία, υπήρχε δε και βωμός του κοντά στο βωμό της Άρτεμης πίσω από το Ηραίο.

Πηγάζει στην περιοχή του Λάλα και λίγο μετά τις πηγές του σχηματίζει μικρό φαράγγι, εκεί υπάρχει και το φυσικό πέτρινο γεφύρι που αποκαλείται Θεογέφυρο. Στο τέλος της πορείας του περνά από την Αρχαία Ολυμπία όπου και χύνεται στον Αλφειό στα ριζά του Κρόνιου λόφου.

Στην αρχαιότητα, στο ύψος της Αρχαίας Ολυμπίας που συναντά τον Αλφειό, οι όχθες των δύο ποταμών ήταν κατάφυτες από ελαιώνα. Σε κοντινή απόσταση από τον ποταμό, υπήρχαν λουτρά όπου πλένονταν οι αθλητές, καθώς οι Θέρμες Κλαδέου που χτίστηκαν στη Ρωμαϊκή εποχή. Στην αρχαιότητα πλημμύριζε και δημιουργούσε πολλές καταστροφές. Ανασκαφές έχουν φέρει στο φως αντιπλημμυρικά τοιχία από την αρχαιότητα και τους Ρωμαϊκούς χρόνους.
Δημήτρης Κούκουρας

O Δημήτρης Κούκουρας(1892-1947) ήταν Έλληνας στρατιωτικός και αντιστασιακός. Πήρε μέρος στους Βαλκανικούς πολέμους, στην Εκστρατεία της Κριμαίας, στη Μικρασιατική εκστρατεία και στον ΕΛΑΣ. Εκτελέστηκε στην προσπάθεια του να ενταχθεί στον ΔΣΕ.
Αντονί Μαντρεά

Ο Αντονί Μαντρεά (γεννημένος στις 25 Δεκεμβρίου 1996 στην Γκρας της Γαλλίας) είναι Γάλλος ποδοσφαιριστής, ο οποίος αγωνίζεται αυτό τον καιρό για λογαριασμό της ΟΖΚ Νις. Αγωνίζεται στην θέση του τερματοφύλακα. Πραγματοποίησε το ντεμπούτο του στην Λιγκ 1 στις 3 Νοεμβρίου 2013, σε μια εντός έδρας ήττα με σκορ 1-2 απέναντι στην Ζιροντέν Μπορντό. Συγκεκριμένα, αντικατέστησε τον τραυματία Νταβίδ Οσπίνα στο 51ο λεπτό της αναμέτρησης. Με την συμμετοχή του αυτή, σε ηλικία 16 ετών, 10 μηνών και 9 ημερών έγινε ο νεαρότερος σε ηλικία τερματοφύλακας που πραγματοποιεί το ντεμπούτο του στην Λιγκ 1, σπάζοντας το σχετικό ρεκόρ που κατείχε, έως τότε, ο Μικαέλ Λαντρό, ο οποίος είχε πραγματοποιήσει το ντεμπούτο του με την φανέλα της ΦΚ Ναντ, σε ηλικία 17 ετών και 4 μηνών.
Ψαμμήτιχος Α΄ της Αιγύπτου

thumb|250px|Ανάγλυφο με παράσταση του Ψαμμήτιχου Α΄
thumb|250px|Τοίχος από βασάλτη με παράσταση του Ψαμμήτιχου Α΄ (Βρετανικό Μουσείο)
Ο Ψαμμήτιχος Α΄ της Αιγύπτου ήταν ο ιδρυτής και πρώτος Φαραώ της Αιγύπτου από την 26η δυναστεία. Ήταν ο Φαραώ που ενοποίησε ξανά την Αίγυπτο σε ενιαίο ισχυρό βασίλειο μετά τον κατακερματισμό της χώρας λόγω της κατάκτησης των Ασσυρίων.
Μίκι Ντι

Ο Μίκι Ντι ("πραγμ. όνομα Μιχαήλ Κυριάκος Δελάογλου") είναι Σουηδός ντράμερ γνωστός για τη συμμετοχή του στα συγκροτήματα του King Diamond και των Motörhead.
ΣΚ Ράινντορφ Άλταχ

Η ΣΚ Ράινντορφ Άλταχ ή ΣΚΡ Άλταχ (γερμανικά: "SC Rheindorf Altach" ή "SCR Altach" ή απλώς "SCRA") είναι ποδοσφαιρική ομάδα από την πόλη Άλταχ στο Φόραρλμπεργκ της Αυστρίας. Η ομάδα αγωνίζεται στην "Cashpoint-Arena" (πρώην Σνάμπελχολτς) χωρητικότητας 8500 θεατών, ενώ τα χρώματά της είναι το άσπρο και το μαύρο.
Βόλφσμπεργκερ ΑΚ

Η Βόλφσμπεργκερ ΑΚ (γερμανικά: "Wolfsberger AC") είναι αυστριακή ποδοσφαιρική ομάδα από την πόλη Βόλφσμπεργκ. Η ομάδα συμμετείχε για είκοσι συνεχόμενες ομάδες στο δεύτερο επίπεδο του αυστριακού ποδοσφαίρου. Την περίοδο 2011-12 κατέκτησε το πρωτάθλημα και ανέβηκε στην Μπούντεσλιγκα Αυστρίας την επόμενη σεζόν, όπου τερμάτισε στην 5η θέση. Έδρα της ομάδας είναι το Lavanttal-Arena στο Βόλφσμπεργκ, χωρητικότητας 7300 θέσεων. Χρώματα της ομάδας είναι το μαύρο, το άσπρο και το μπλε.
Βίνερ Σπορτ-Κλουμπ

Η Βίνερ Σπορτ-Κλουμπ (γερμανικά: "Wiener Sport-Club", WSC) είναι ένας αυστριακός αθλητικός όμιλος. Ιδρύθηκε το 1883. Παραδοσιακή έδρα του συλλόγου είναι το Ντορνμπαχ, προάστιο της Βιέννης. Χρώματα της ομάδας είναι το μαύρο και το άσπρο.

Είναι από τους παλαιότερους αθλητικούς σύλλογους στη Βιέννη. Ο σύλλογος δημιούργησε τμήματα ξιφασκίας, πυγμαχίας, πάλης, ποδηλασίας, χάντμπολ, στίβος, χόκεϊ επί χόρτου, τένις, ποδοσφαίρου και υδατοσφαίρισης. Από αυτά μόνο το ποδοσφαιρικό και το τμήμα ξιφασκίας είναι ενεργά, όπως και το τμήμα υδατοσφαίρισης που δημιουργήθηκε το 2005.

Η ποδοσφαιρική ομάδα κατέκτησε το Πρωτάθλημα Αυστρίας το 1922, 1958 και 1959. Το 1958 είχε κερδίσει 7–0 τη Γιουβέντους στο ΟΥΕΦΑ Τσάμπιονς Λιγκ. Δύο χρεοκοπίες τη δεκαετία του 1990 οδήγησαν σε υποβιβασμό της ομάδας στις μικρότερες κατηγορίες.
ΦΚ Κέρντεν

Η ΦΚ Κέρντεν (γερμανικά: "FC Kärnten") ήταν αυστριακή ποδοσφαιρική ομάδα από την πόλη Κλάγκενφουρτ, Καρινθία. Η ομάδα ιδρύθηκε το 1920 με το όνομα KSK Klagenfurt. Έδρα της ομάδας ήταν το Σπόρτσεντουμ Φισλ.

Το 1927 η ομάδα άλλαξε το όνομα της σε ΣΚ Αούστρια Κλάγκενφουρτ (SK Austria Klagenfurt). Συμμετείχε στην "Κέρντεν Λίγκα". Το 1960 προβιβάστηκε στο "Κεντρικό Αυστριακό Περιφερειακό Πρωτάθλημα" και την περίοδο 1961-72 κέρδισε το πρωτάθλημα. Στη συνέχεια συμμετείχε στην Μπουντεσλίγκα Αυστρίας, στην οποία παρέμεινε μέχρι το 1989 που διαβαθμίστηκε.

Το 2001 κατέκτησε το Κύπελλο Αυστρίας, το Σούπερ Καπ Αυστρίας και το πρωτάθλημα της Πρώτης Κατηγορίας επιστρέφοντας στην ανώτατη κατηγορία την επόμενη σεζόν.
Εθνική Αυστρίας Κ-21 (ποδόσφαιρο ανδρών)

Η Εθνική Αυστρίας Κ-21 (ποδόσφαιρο ανδρών) είναι η εθνική ποδοσφαιρική ομάδα κάτω των 21 ετών της Αυστρίας. Ελέγχεται από την Αυστριακή Ποδοσφαιρική Ομοσπονδία. Στην ομάδα συμμετέχουν Αυστριακοί ποδοσφαιριστές μέχρι 21 ετών κατά την έναρξη του διετούς ευρωπαϊκού πρωταθλήματος ποδοσφαίρου Κ-21, με αποτέλεσμα μερικοί ποδοσφαιριστές να φτάνουν μέχρι την ηλικία των 23 ετών στα τελικά της διοργάνωσης.
Εθνική Αυστρίας Κ-17 (ποδόσφαιρο ανδρών)

Η Εθνική Αυστρίας Κ-17 (ποδόσφαιρο ανδρών) είναι η εθνική ποδοσφαιρική ομάδα κάτω των 17 ετών της Αυστρίας. Ελέγχεται από την Αυστριακή Ποδοσφαιρική Ομοσπονδία. Συμμετέχει στο Ευρωπαϊκό Πρωτάθλημα Ποδοσφαίρου Κ-17 και στο Παγκόσμιο Κύπελλο Ποδοσφαίρου Κ-17.
ΛΑΣΚ

Η ΛΑΣΚ (γερμανικά: "LASK", πλήρες όνομα "Linzer Athletik-Sport-Klub") είναι μια ποδοσφαιρική ομάδα από την πρωτεύουσα της Άνω Αυστρίας, Λιντς. Χρώματα της ομάδας είναι το μαύρο και το άσπρο. Μόνιμη έδρα της ΛΑΣΚ είναι το "Λίντσερ Στάντιον", εντούτοις η ομάδα τα τελευταία χρόνια αγωνίζεται στη "Ράιφαϊσεν Αρένα" στο Πάσινγκ, έδρα της εταιρείας που έχει αγοράσει τα δικαιώματα της ομάδας. Το 2022, με το πέρας της συμφωνίας, προβλέπεται η επιστροφή της ΛΑΣΚ στο Λιντς και τη βασική της έδρα.

Είναι η παλαιότερη ομάδα της περιοχής, με το μητρικό της αθλητικό σωματείο "Athletiksportklub „Siegfried“" να έχει ιδρυθεί στις 7 Αυγούστου 1899 (επίσημη ημερομηνία βάσει καταστατικού του συλλόγου) και την πρώτη ποδοσφαιρική ομάδα που ενσωματώθηκε σε αυτό, τη "„Linzer Sport Klub“" (LSK), να έχει ιδρυθεί στις 25 Ιουλίου 1908 (ημερομηνία που ο σύλλογος και οι οπαδοί θεωρούν ως ιδρυτική της ποδοσφαιρικής ομάδας). Ποδοσφαιρικό τμήμα υπό το σημερινό όνομα (LASK) υπάρχει από το 1919.

Από το 2017 αγωνίζεται και πάλι στην πρώτη κατηγορία της Αυστρίας, μετά από κάποια χρόνια που είχε βρεθεί μέχρι και στην Αυστριακή Ρεγκιονάλλιγκα, την τρίτη -και ανώτερη ερασιτεχνική- κατηγορία της χώρας. Μάλιστα την πρώτη σεζόν μετά την επάνοδό της κατάφερε κατακτώντας την τέταρτη θέση να εξασφαλίσει την ευρωπαϊκή της έξοδο στο επόμενο Γιουρόπα Λιγκ.

Η ΛΑΣΚ έγινε το 1964-65 η πρώτη ομάδα εκτός Βιέννης που κατέκτησε το πρωτάθλημα Αυστρίας. Αυτό αποτελεί τον μοναδικό εθνικό τίτλο πρωταθλήματος της ομάδας.

Τη σεζόν 2019-20 η ΛΑΣΚ τερμάτισε πρώτη στην κανονική περίοδο αλλά ουσιαστικά δεύτερη αφού με το ξεκίνημα των play-ofs της αφαιρέθηκαν 4 βαθμοί απ'την ειδκή βαθμολογία με συνέπεια και την αγωνιστική κατάρρευση στην 4η θέση. Στο Γιουρόπα Λιγκ πραγματοποίησε ιστορική πορεία έως τη φάση των 16. 

Το γυναικείο τμήμα της ομάδας, "LASK Ladies", αγωνίζεται στη δεύτερη κατηγορία του γυναικείου πρωταθλήματος Αυστρίας.
Νέκαρ

thumb|right|Οι πόλεις της κοιλάδας του Νέκαρ
Ο Νέκαρ (γερμ. "Neckar") είναι ποταμός στη Γερμανία. Είναι παραπόταμος του Ρήνου και πηγάζει από τον Μέλανα Δρυμό. Έχει συνολικό μήκος 367 χλμ. και ρέει κυρίως μέσω της νοτιοδυτικής πολιτείας της Βάδης-Βυρτεμβέργης, διατρέχοντας για λίγο και την Έσση και καταλήγοντας στο Ρήνο μόλις βόρεια του Μάνχαϊμ. Ο Νέκαρ διασχίζει τις ακόλουθες πόλεις: Ρόττενμπουργκ αμ Νέκαρ, Τύμπιγκεν, Έσλιγκεν, Στουτγκάρδη, Μάρμπαχ αμ Νέκαρ, Χαϊλμπρόν, Χαϊδελβέργη, Μάνχαϊμ.

Το όνομα Νέκαρ προήλθε από τα ονόματα "Nicarus" και "Neccarus", που με τη σειρά τους προέρχονται από την Κέλτικη λέξη "Nikros", που σημαίνει "άγριο ​​νερό" ή "άγριος τύπος". Ο ποταμός είναι πολύ σημαντικός από εμπορική άποψη, καθώς ήδη από τον 10ο αιώνα από εδώ κατέβαινε η ξυλεία του Μέλανα Δρυμού προς την Ολλανδία και τα παράλια της Βαλτικής για την κατασκευή πλοίων. Είναι επίσης πλωτός και δίνει πρόσβαση στη θάλασσα στις μεγάλες πολεις της Στουτγκάρδης, του Μάνχαϊμ, της Χαϊδελβέργης αλλά και του Χαϊλμπρόν, έκτης μεγαλύτερης πόλης της Βυρτεμβέργης. Κατά τη διάρκεια του 19ου αιώνα τα ατμόπλοια χρησιμοποιούσαν μια αλυσίδα μήκους 155 χιλιομέτρων απλωμένη μέσα στο ποτάμι για να ανεβαίνουν το ρεύμα. Ο αστεροειδής 1223 Νέκαρ ("325 Neckar"), που ανακαλύφθηκε το 1931, πήρε το όνομά του από το ποταμό.
Γιώργος Λιάγκας

Ο Γιώργος Λιάγκας (Αθήνα 28 Μαΐου 1969) είναι Έλληνας δημοσιογράφος και παρουσιαστής εκπομπών στην τηλεόραση και το ραδιόφωνο. Από τον Ιούνιο του 2021 είναι αντιπρόεδρος της ποδοσφαιρικής ομάδας της Αθλητικής Ένωσης Λάρισας.
Λίμνη Μουριάς

Η Λίμνη Μουριάς είναι αποξηραμένη σήμερα λίμνη της Ηλείας που βρισκόταν 5 χιλιόμετρα από τον Πύργο κι είχε έκταση 6.500 στρεμμάτων.
Κόνγκσμπεργκ ΦΚ

Η Κόνγκσμπεργκ ΦΚ είναι ένας νορβηγικός αθλητικός σύλλογος από το Κόνγκσμπεργκ. Ιδρύθηκε το 1899. Έχει τμήματα στίβου, γυμναστικής, αλπικού σκι, άλμα με σκι, σκι αντοχής, τέλεμαρκ σκι, χιονοσανίδας, παγοδρομίας ταχύτητας, χόκεϊ επί πάγου, ποδοσφαίρου και ποδηλασίας.

Η αντρική ποδοσφαιρική ομάδα αγωνίζεται στην 3η κατηγορία Νορβηγίας, το τέταρτο επίπεδο στο σύστημα ποδοσφαιρικών πρωταθλημάτων Νορβηγίας.
Λίμνη Αλφειού

Η Λίμνη Αλφειού είναι τεχνητή λίμνη στην Ηλεία η οποία δημιουργήθηκε το 1962 στον Αλφειό ποταμό μετά την κατασκευή του φράγματος Φλόκα, κοντά στο χωριό Φλόκας. 

Το φράγμα έχει μήκος 315 μέτρα και το διασχίζει η Γέφυρα Αλφειού, μήκους 390 μέτρων. Είναι κατασκευασμένο από σκυρόδεμα, είναι υπερπηδητό και λειτουργεί ως αυτόματος υπερχειλιστής. Αρχικά κατασκευάστηκε σαν ταμιευτήρας νερού για την άρδευση της περιοχής αλλά, από το 2010 λειτουργεί και υδροηλεκτρικό εργοστάσιο της ΔΕΗ με δύο υδροστροβίλους. Το φράγμα αποτελεί φυσικό εμπόδιο για φερτά υλικά τα οποία συσσωρεύονται με την πάροδο του χρόνου και έτσι κάθε 5 με 10 χρόνια η λίμνη καθαρίζεται. Ακόμη, για την αποκατάσταση της επικοινωνίας της ιχθυοπανίδας άναντι και κάταντι του φράγματος προβλέπεται η κατασκευή διόδου ψαριών με μικρή κλίση και συνεχή παροχή νερου, παράλληλα με το υδροηλεκτρικό εργοστάσιο.
Τζον Τζέιμς Οντιμπόν

Ο Τζον Τζέιμς Οντιμπόν ("John James Audubon", "Jean-Jacques Audubon", 26 Απριλίου 1785 – 27 Ιανουαρίου 1851) ήταν Γαλλο-Αμερικανός ορνιθολόγος, φυσιοδίφης και ζωγράφος. Ήταν αξιοσημείωτος εξαιτίας των εκτεταμένων μελετών του, με οποίες επεδίωξε να καταγράψει όλα τα είδη πουλιών της Αμερικής, καθώς και για τις λεπτομερείς απεικονίσεις που φιλοτέχνησε απεικονίζοντας τα πουλιά στο φυσικό τους περιβάλλον. Το κύριο έργο του, ένα έγχρωμο βιβλίο με τίτλο «Τα Πουλιά της Αμερικής» (The Birds of America) (1827–1839) θεωρείται ένα από τα καλύτερα ορνιθολογικά έργα που ολοκληρώθηκαν. Αναγνώρισε 25 νέα είδη.

O Ζαν-Ζακ Οντιμπόν γεννήθηκε στο Λε Καΰ (Les Cayes) στη Γαλλική αποικία Σαιν Ντομίνγκ (σημερινή Αϊτή). Ο πατέρας του είχε συμμετάσχει στη πλευρά των Αμερικανών στην Αμερικανική Επανάσταση. Το 1791 έφυγε στη Γαλλία και μεγάλωσε κοντά στη Ναντ. Γύρισε στην Αμερική το 1803, στο αγρόκτημα που είχε ο πατέρας του, κοντά στη Φιλαδέλφεια και άλλαξε το όνομά του σε Τζον Τζέιμς Οντιμπόν. Εκείνη τη περίοδο αρχίζει να μελετά τα πουλιά. Το 1808 παντρεύτηκε την Λούσυ Μπέικγουελ, μια δυναμική γυναίκα που τον υποστήριξε στη ζωή του. Άρχισε μια επιχείρηση, αρχικά στο Λούισβιλ, Κεντάκι, αλλά μετακινήθηκαν σε μια λιγότερο ανταγωνιστική πόλη το 1810. Παράλληλα ζωγράφιζε πουλιά. Το 1812 έλαβε την αμερικανική ιθαγένεια και εγκατέλειψε τη γαλλική. Οι επιχειρήσεις πήγαιναν καλά, αλλά το 1819 πτώχευσε. Το 1820 άρχισε να συμμετέχει σε ορνιθολογικές αποστολές, ενώ παράλληλα ζωγράφιζε.

Το 1826 έδειξε τη δουλειά του σε εύπορους Βρετανούς και με τα χρήματα που συγκέντρωσε άρχισε να εκδίδει το έργο του «Τα Πουλιά της Αμερικής». Αυτό το μνημειώδες έργο αποτελείται από 435 ζωγραφισμένες στο χέρι, φυσικού μεγέθους εκτυπώσεις 497 ειδών πουλιών, οι οποίες εκτυπώθηκαν σε σελίδες με διαστάσεις 99×66 εκατοστά. Το έργο του ολοκληρώθηκε το 1839. Σήμερα «Τα Πουλιά της Αμερικής» είναι το ακριβότερο βιβλίο στον κόσμο. Σε μια δημοπρασία του 2000 ένα αντίτυπο πωλήθηκε για 8,8 εκατ. δολάρια (6,8 εκατ. ευρώ). Ο Οντιμπόν κυνηγούσε και σκότωνε τα πουλιά και στη συνέχεια τα κρεμούσε από σύρματα και τα ζωγράφιζε. Το 1839, μετά την έκδοση του έργου του, γύρισε στην οικογένειά του. Πέθανε το 1851 στο Μανχάταν, Νέα Υόρκη. Ήταν ο δεύτερος Αμερικανός πολίτης που έγινε μέλος της Βασιλικής Εταιρείας, μετά τον Βενιαμίν Φραγκλίνο.
Βίκινγκ ΦΚ

Η Βίκινγκ ΦΚ είναι μια νορβηγική ποδοσφαιρική ομάδα με έδρα την πόλη Σταβάνγκερ. Η ομάδα ιδρύθηκε το 1899. Είναι μία από τις πιο πετυχημένες ομάδες στο νορβηγικό ποδόσφαιρο, έχοντας κερδίσει 8 πρωταθλήματα Νορβηγίας (με πιο πρόσφατο το 1991) και 5 κύπελλα Νορβηγίας (με πιο πρόσφατο το 2001). Η ομάδα έχει παίξει τα περισσότερα παιχνίδια στην ανώτατη κατηγορία της Νορβηγίας. Αγωνίζεται στην ανώτατα κατηγορία από τον καιρό που αυτή δημιουργήθηκε, με εξαίρεση τις περιόδους 1966-67 και 1987-88. Σημαντικές ευρωπαϊκές επιτυχίες αποτελούν ο αποκλεισμός της Τσέλσι ΦΚ από το Κύπελλο ΟΥΕΦΑ την περίοδο 2002-03, ο αποκλεισμός της Σπόρτινγκ Λισαβόνας από την ίδια διοργάνωση την περίοδο 1999-2000 και η πρόκριση στους ομίλους της διοργάνωσης την περίοδο 2005-06.
Ράσεϊ

Χάρτης του [[Σκάι (νησί)|Σκάι]] και του Ράσεϊ.
Το Ράσεϊ ή Ράσι (αγγλικά: "Raasay") είναι νησί του Ηνωμένου Βασιλείου και συγκεκριμένα το δώδεκατο μεγαλύτερο νησί του νησιωτικού συμπλέγματος των Εβρίδων. Έχει έκταση 62,3 τ.χλμ. και 161 κατοίκους (2011). Πρωτεύουσα του νησιού είναι ο οικισμός Inverarish και διοικητικά ανήκει στην περιφέρεια του Χάιλαντ. Είναι πολύ γνωστό ως η γενέτειρα του ποιητή Sorley MacLean, μία σημαντική φιγούρα της Σκωτσέζικης λογοτεχνικής αναγέννησης. Παραδοσιακά σπίτι της οικογένειας MacSween, το νησί κυβερνήθηκε από τους MacLeods από τον 15ο έως τον 19ο αιώνα. Η λέξη Raasay σημαίνει «Νησί του ζαρκαδιού» και είναι επίσης και το σπίτι ενός ενδημικού υποείδους τρωκτικών του Bank Vole.
Tuntex Sky Tower

Ο Τούντεξ Σκάι Τάουερ ("Tuntex Sky Tower"), γνωστός και ως T & C Tower ή 85 SKYTOWER (Tuntex & Chien-Tai Tower; κινέζικα: 高雄85大樓), είναι ένας ουρανοξύστης 85 ορόφων, ο οποίος βρίσκεται στη πόλη Καοσιούνγκ της Ταϊβάν. Το κτήριο έχει ύψος 347.5 μέτρα. Μια κεραία στην κορυφή του ανεβάζει το ύψος του στα 378 μέτρα. Κατασκευάστηκε από το 1994 μέχρι και το 1997, είναι ο ψηλότερος ουρανοξύστης στην πόλη της Καοσιούνγκ, και υπήρξε ο ψηλότερος σε όλη την Ταϊβάν μέχρι και την ολοκλήρωση του Ταϊπέι 101, που βρίσκεται στην Ταϊπέι της Ταϊβαν.

Το κτήριο σχεδιάστηκε από τους C.Y. Lee & Partners και Kassabaum Hellmuth, Obata & Kassabaum, και έχει ένα ασυνήθιστο σχέδιο δίκρανου με 2 ξεχωριστά τμήματα 39 ορόφων στη βάση του, τα οποία καταλήγουν σε έναν κεντρικό πύργο. Αυτός ο σχεδιασμός αφήνει ένα ουσιώδες κενό ανάμεσα στα δύο κατώτερα τμήματα. Το σχέδιο του κτηρίου είναι εμπνευσμένο από το κινεζικό Κάο (ή Γκάο 高), που σημαίνει «ψηλός», και είναι επίσης και το πρώτο συνθετικό της ονομασίας της πόλης. Ο John W. Milton ήταν ο διεθυντής του προγράμματος εκ μέρους της Turner International Inc. (Νέα Υόρκη), μια θυγατρική της Turner Construction.

Το κτήριο ανήκει στον όμιλο Tuntex Group (η Chien-Tai είναι θυγατρική) και κατά κύριο λόγο αποτελείται από γραφεία, αλλά περιλαμβάνει και χώρο κατοικιών, ένα τμήμα καταστημάτων ενώ το ξενοδοχείο Splendor Kaohsiung καταλαμβάνει τους ορόφους από τον 37ο έως και τον 70ο. Στον 75 όροφο υπάρχει χώρος παρακολούθησης, ο οποίος προσφέρει θέα σε όλη την πόλη της Καοσιούνγκ, το «Ποτάμι της Αγάπης» (Love River) και το λιμάνι της πόλης, ενώ είναι προσπελάσιμος από ταχύτατους ανελκυστήρες, που είναι δυνατό να κινούνται με ταχύτητα μέχρι και 10,17 μέτρα/δευτ.
Εγκ

thumb|250px|Το An Sgurr η μεγαλύτερη κορυφή στο νησί.

Το Εγκ, (αγγλικά: "Eigg") είναι νησί του Ηνωμένου Βασιλείου και συγκεκριμένα το δέκατο πέμπτο μεγαλύτερο νησί του νησιωτικού συμπλέγματος των Εβρίδων. Έχει έκταση 30,49 τ.χλμ. και 83 κατοίκους (2011). Πρωτεύουσα του νησιού είναι ο οικισμός Cleadale και διοικητικά ανήκει στην περιφέρεια του Χάιλαντ. Επίσης, είναι το δεύτερο μεγαλύτερο από τα νησιά Σμολ μετά το Ραμ.
Κρόνιος λόφος

Ο Κρόνιος λόφος είναι μικρός λόφος στην Ηλεία ο οποίος είναι ευρέως γνωστός από την αρχαιότητα, καθώς βρίσκεται δίπλα στην αρχαία Ολυμπία.
Perfect Strangers Live

Perfect Strangers Live είναι ο τίτλος του ζωντανά ηχογραφημένου άλμπουμ και βίντεο του χαρντ ροκ συγκροτήματος Deep Purple, το οποίο κυκλοφόρησε σε μορφή διπλού CD και DVD, στις 14 Οκτωβρίου του 2013 από την "Eagle Rock Entertainment".

Η βιντεοσκόπηση προέρχεται από μία από τις πρώτες συναυλίες του συγκροτήματος μετά την επανένωση του, το 1984. Η εμφάνιση αυτή πραγματοποιήθηκε στο "Entertainment Center" του Σίδνεϊ στις 12 Δεκεμβρίου του 1984, κατά την περιοδεία των Deep Purple στην Ωκεανία, η οποία ήταν κομμάτι των ζωντανών εμφανίσεων για την προώθηση του δίσκου "Perfect Strangers".

Αυτή ήταν η πρώτη περιοδεία των Deep Purple από τον Μάρτιο του 1976 και η πρώτη της σύνθεσης με τον Ίαν Γκίλαν και τον Ρότζερ Γκλόβερ από το 1973.

Το άλμπουμ κυκλοφόρησε ως αρχειακή έκδοση, αποκλειστικά σε πακέτο διπλού CD και DVD ή διπλού δίσκου βινυλίου, διπλού CD και DVD.

Η DVD έκδοση ανέβηκε στην κορυφή των σχετικών τσαρτ στην πατρίδα του συγκροτήματος, τον Καναδά και την Ιαπωνία.
Στρέμεν ΙΦ (ποδόσφαιρο)

Η Στρέμεν ΙΦ είναι μια νορβηγική ποδοσφαιρική ομάδα με έδρα την πόλη Στρέμεν. Αποτελεί μέρος του αθλητικού συλλόγου Στρέμεν ΙΦ.
Ταράνσι

Το Ταράνσι (αγγλικά: "Taransay") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 14,8 τ.χλμ. και είναι ακατοίκητο από το 1974 και μάλιστα το μεγαλύτερο ακατοίκητο νησί της Σκωτίας. Κύριος οικισμός του εγκαταλελειμμένου νησιού είναι το Paibeil και το νησί ανήκει διοικητικά στην περιφέρεια των Εξωτερικών Εβρίδων.
Φρέντρικσταντ ΦΚ

Η Φρέντρικσταντ ΦΚ είναι μια νορβηγική ποδοσφαιρική ομάδα από την πόλη Φρέντρικσταντ. Με 9 πρωταθλήματα και 11 κύπελλα, η ομάδα είναι μια από τις πιο πετυχημένες στο νορβηγικό ποδόσφαιρο. Ιδρύθηκε το 1903. Το 1984 υποβιβάστηκε από την ανώτατη κατηγορία της χώρας και πέρασαν 18 χρόνια μέχρι να επανέλθει το 2003. 

Έδρα της ομάδας από το 1914 έως το 2006 ήταν το Φρέντρικσταντ Στάτιον. Ωστόσο, οι εγκαταστάσεις ήταν παλιές και η ομάδα μετακόμισε στο νέο στάδιο, Φρέντρικσταντ Στάτιον. Χρώματα της ομάδας το λευκό και το κόκκινο.
Γκρέιτ Μπέρνερα

Το Γκρέιτ Μπέρνερα, (αγγλικά: "Great Bernera") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 21,22 τ.χλμ. και 252 κατοίκους (2011). Πρωτεύουσα του νησιού είναι το Breaclete και διοικητικά ανήκει στην περιφέρεια των Εξωτερικών Εβρίδων.
Το Γκρέιτ Bernera βρίσκεται στο Loch Roag στη βορειοδυτική ακτή του Λιούις και Χάρις και συνδέεται με αυτό με μια οδική γέφυρα. Χτισμένη το 1953, η γέφυρα αυτή ήταν η πρώτη με προεντεταμένο σκυρόδεμα γέφυρα στην Ευρώπη. Από το 1962, το νησί είναι ιδιοκτησία του Robin de la Lanne-Mirrlees, ο οποίος αναγνωρίζεται ως Laird της Bernera. Έχει ένα σπίτι και ένα ιχθυοτροφείο στο Kirkibost.
Κρίστιανσουντ ΜΚ

Η Κρίστιανσουντ ΜΚ είναι μια νορβηγική ποδοσφαιρική ομάδα με έδρα την πόλη Κρίστιανσουντ. Αγωνίζεται στην 1η κατηγορία Νορβηγίας, το δεύτερο επίπεδο στο σύστημα ποδοσφαιρικών πρωταθλημάτων Νορβηγίας. Ιδρύθηκε το 2003, όταν δύο αντίπαλες ομάδες της πόλης, οι Κρίστιανσουντ ΦΚ και Κλαουσένενγκεν ΦΚ, συμφώνησαν να δημιουργήσουν μια νέα ομάδα. Αγωνίζεται στο στάδιο Ατλάντεν Στάτιον. Χρώματα της ομάδας είναι το μπλε και το κόκκινο.
Νούτοντεν ΦΚ

Η Νούτοντεν ΦΚ είναι μια νορβηγική ποδοσφαιρική ομάδα από την πόλη Νούτοντεν. Αγωνίζεται στη 2η κατηγορία Νορβηγίας, η οποία είναι το δεύτερο επίπεδο σύστημα ποδοσφαιρικών πρωταθλημάτων Νορβηγίας. Ιδρύθηκε από την ενοποίηση του ποδοσφαιρικού τμήματος της ΣΚ Σνεγκ και Χένταλ ΙΛ το 1999.
Λίλεστρεμ ΣΚ

Η Λίλεστρεμ ΣΚ (νορβηγικά: "Lillestrøm SK") είναι νορβηγική ποδοσφαιρκή ομάδα από την πόλη Λίλεστρεμ. Ιδρύθηκε το 1917 μετά την ενοποίηση δύο τοπικών ποδοσφαιρικών ομάδων. Έδρα της ομάδας είναι το Όροσεν Στάντιον, ενώ το προπονητικό της κέντρο είναι το Λίλεστρεμ Στάντιον, ή το κλειστό γήπεδο ΛΣΚ-Χάλεν. Η ομάδα έχει το νορβηγικό ρεκόρ για τα περισσότερα χρόνια χωρίς υποβιβασμό. Κατά τη διάρκεια των ετών, η ομάδα είχε περίπου 40 ποδοσφαιριστές που συμμετείχαν στην εθνική ομάδα της χώρας. Έχει κατακτήσει 5 πρωταθλήματα Νορβηγίας και άλλα 5 κύπελλα Νορβηγίας.
Πάπυρος του Λονδίνου 10059

Ο Πάπυρος του Λονδίνου 10059 είναι αρχαίος Αιγυπτιακός πάπυρος ιατρικού και μαγικού περιεχομένου που φυλάσσεται στο Βρετανικό Μουσείο. Χρονολογείται στα τέλη της 18ης δυναστείας, περ. 1350 π.Χ..